Document ID: /roh_data/filtered/fineweb-2-filterrobots_roh.jsonl.gz/27328

Nov med d'instrucziun en rumantsch grischun
- Glindesdi, 15.12.2008, 10:21
L'emprim tom dal nov med d'instrucziun davart l'enconuschientscha da la patria per la 4 fin 6avla classa dal chantun Grischun è cumparì. Quai tenor indicaziuns da l'uffizi per la scola populara ed il sport. Il med d'instrucziun cun il titel "Viver en il Grischun" tracta la geografia e l'istorgia dal chantun Grischun e stat a disposiziun en las linguas tudestg, rumantsch grischun e talian. Il nov med d'instrucziun cumpiglia dus toms per ils scolars e las scolaras. L'ediziun dal segund tom è previsa il 2010.